Peter Mykleset

Einar Peter Mowinckel Mykleset (født 4. april 1951) er en norsk høgskolelektor ved Høgskolen i Hedmark, forfatter og tidligere fotballspiller og trener for Hamarkameratene.

Han var med på å danne Cartherud Fotballforening på slutten av 1972, og var nestformann i klubben. Laget vant 6. divisjon året etter. Samtidig spilte han håndball for Ham-Kam i andre divisjon.

Mykleset fikk blant annet én seriekamp for Ham-Kam mot Bryne den 21. august 1977.HamKam.no – Spillerprofil Peter Mykleset (Besøkt 29. november 2011)

I 1984 ble han hovedtrener for nivå tre-klubben , og året etter rykket de opp til andre divisjon. I august 1985 ble han sammen med Tom Jacobsen presentert som ny hovedtrener for Hamarkameratene. Jacobsen fikk hovedansvaret, mens Mykleset tok hovedfag ved Idrettshøgskolen samtidig. Ham-Kam havnet på femteplass i første divisjon i 1986, men rykket ned i 1987. Mykleset sluttet som trener etter 1987-sesongen for å fokusere på studiene.

Han innehar D-trenerkurs fra Norges Fotballforbund og er diplomtrener fra Norges Idrettsforbund. Mykleset underviser ved Høgskolen i Hedmark, avdeling for helse og idrett i tillegg til at han bedriver omfattende trenervirksomhet for barn og unge.(PDF) Trenerforeningen.no – Fotballtreneren (Nummer 3, juni 2009 – 23. årgang. Besøkt 29. november 2011)

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Norske lektorer
Kategori:Norske forfattere
Kategori:Fotballspillere for HamKam
Kategori:Fotballtrenere for Hamarkameratene
Kategori:Personer fra Hamar kommune
Kategori:Alumni fra NIH